दरभंगा : अंतर्राष्ट्रीय मैथिली सम्मेलन आब गुजरात राज्यक सूरत शहरक बदले झारखंडक देवघर मे होएत। इ निर्णय आइ मैथिली अकादमीक अध्यक्ष कमलाकांत झाक अध्यक्षता मे सम्मेलनक कार्यकारिणीक बैसार मे लेल गेल। एहिमे सम्मेलन केर संयोजक डा. बैद्यनाथ चौधरी बैजू बतौलैथ जे गुजरात मे चुनाव आचार संहिताक कारण प्रशासनिक अड़चन केँ देखैत स्थान परिवर्तनक निर्णय लेल गेल। आगामी 22 आ 23 दिसंबर के आयोजित होमय वला सम्मेलन मे देश भरि सऽ मैथिलीक साहित्यकार, कलाकार आ बुद्धिजीवी ऐता। बैसार मे मणिकांत झा, जीवकांत मिश्र, चंद्रशेखर झा बूढ़ा भाई संगे बहुतो लोक उपस्थित छलैथ। ओतय मणिकांत झा बतौलैथ जे मिथिला मे ज्ञान उद्योगक संभावना पर संगोष्ठीक आयोजन कैलया जाएत। 